plato-philosophy.cratylus 394
οὐκοῦν καὶ περὶ βασιλέως ὁ αὐτὸς λόγος ; ἔσται γάρ ποτε ἐκ βασιλέως βασιλεύς , καὶ ἐξ ἀγαθοῦ ἀγαθός , καὶ ἐκ καλοῦ καλός , καὶ τἆλλα πάντα οὕτως , ἐξ ἑκάστου γένους ἕτερον τοιοῦτον ἔκγονον , ἐὰν μὴ τέρας γίγνηται · κλητέον δὴ ταὐτὰ ὀνόματα . ποικίλλειν δὲ ἔξεστι ταῖς συλλαβαῖς , ὥστε δόξαι ἂν τῷ ἰδιωτικῶς ἔχοντι ἕτερα εἶναι ἀλλήλων τὰ αὐτὰ ὄντα · ὥσπερ ἡμῖν τὰ τῶν ἰατρῶν φάρμακα χρώμασιν καὶ ὀσμαῖς πεποικιλμένα ἄλλα φαίνεται τὰ αὐτὰ ὄντα , τῷ δέ γε ἰατρῷ , ἅτε τὴν δύναμιν τῶν φαρμάκων σκοπουμένῳ , τὰ αὐτὰ φαίνεται , καὶ οὐκ ἐκπλήττεται ὑπὸ τῶν προσόντων . οὕτω δὲ ἴσως καὶ ὁ ἐπιστάμενος περὶ ὀνομάτων τὴν δύναμιν αὐτῶν σκοπεῖ , καὶ οὐκ ἐκπλήττεται εἴ τι πρόσκειται γράμμα ἢ μετάκειται ἢ ἀφῄρηται , ἢ καὶ ἐν ἄλλοις παντάπασιν γράμμασίν ἐστιν ἡ τοῦ ὀνόματος δύναμις . ὥσπερ ὃ νυνδὴ ἐλέγομεν , Ἀστυάναξ τε καὶ Ἕκτωρ οὐδὲν τῶν αὐτῶν γραμμάτων ἔχει πλὴν τοῦ ταῦ , ἀλλʼ ὅμως ταὐτὸν σημαίνει . καὶ Ἀρχέπολίς γε τῶν μὲν γραμμάτων τί ἐπικοινωνεῖ ; δηλοῖ δὲ ὅμως τὸ αὐτό · καὶ ἄλλα πολλά ἐστιν ἃ οὐδὲν ἀλλʼ ἢ βασιλέα σημαίνει · καὶ ἄλλα γε αὖ στρατηγόν , οἷον Ἆγις καὶ Πολέμαρχος καὶ Εὐπόλεμος . καὶ ἰατρικά γε ἕτερα , Ἰατροκλῆς καὶ Ἀκεσίμβροτος · καὶ ἕτερα ἂν ἴσως συχνὰ εὕροιμεν ταῖς μὲν συλλαβαῖς καὶ τοῖς γράμμασι διαφωνοῦντα , τῇ δὲ δυνάμει ταὐτὸν φθεγγόμενα . φαίνεται οὕτως ἢ οὔ ; πάνυ μὲν οὖν . τοῖς μὲν δὴ κατὰ φύσιν γιγνομένοις τὰ αὐτὰ ἀποδοτέον ὀνόματα . πάνυ γε . τί δὲ τοῖς παρὰ φύσιν , οἳ ἂν ἐν τέρατος εἴδει γένωνται ; οἷον ὅταν ἐξ ἀνδρὸς ἀγαθοῦ καὶ θεοσεβοῦς ἀσεβὴς γένηται , ἆρʼ οὐχ ὥσπερ ἐν τοῖς ἔμπροσθεν , κἂν ἵππος βοὸς ἔκγονον τέκῃ , οὐ τοῦ τεκόντος δήπου ἔδει τὴν ἐπωνυμίαν ἔχειν , ἀλλὰ τοῦ γένους οὗ εἴη ; πάνυ γε . καὶ τῷ ἐκ τοῦ εὐσεβοῦς ἄρα γενομένῳ ἀσεβεῖ τὸ τοῦ γένους ὄνομα ἀποδοτέον . ἔστι ταῦτα . οὐ Θεόφιλον , ὡς ἔοικεν , οὐδὲ Μνησίθεον οὐδὲ τῶν τοιούτων οὐδέν · ἀλλʼ ὅτι τἀναντία τούτοις σημαίνει , ἐάνπερ τῆς ὀρθότητος τυγχάνῃ τὰ ὀνόματα . παντός γε μᾶλλον , ὦ Σώκρατες . ὥσπερ γε καὶ ὁ Ὀρέστης , ὦ Ἑρμόγενες , κινδυνεύει ὀρθῶς ἔχειν , εἴτε τις τύχη ἔθετο αὐτῷ τὸ ὄνομα εἴτε καὶ ποιητής τις , τὸ θηριῶδες τῆς φύσεως καὶ τὸ ἄγριον αὐτοῦ καὶ τὸ ὀρεινὸν ἐνδεικνύμενος τῷ ὀνόματι .
Lemmas: οὐκοῦν καί περί βασιλεύς ὁ αὐτός λόγος ; εἰμί γάρ ποτέ ἐκ βασιλεύς βασιλεύς , καί ἐκ ἀγαθός ἀγαθός , καί ἐκ καλός καλός , καί ἄλλος πᾶς οὕτως , ἐκ ἕκαστος γένος ἕτερος τοιοῦτος ἔκγονος , ἐάν μή τέρας γίγνομαι · κλητέος δή αὐτός ὄνομα . ποικίλλω δέ ἔξεστι ὁ συλλαβή , ὥστε δοκέω ἄν ὁ ἰδιωτικός ἔχω ἕτερος εἰμί ἀλλήλων ὁ αὐτός εἰμί · ὥσπερ ἐγώ ὁ ὁ ἰατρός φάρμακον χρῶμα καί ὀσμή ποικίλλω ἄλλος φαίνω ὁ αὐτός εἰμί , ὁ δέ γε ἰατρός , ἅτε ὁ δύναμις ὁ φάρμακον σκοπέω , ὁ αὐτός φαίνω , καί οὐ ἐκπλήσσω ὑπό ὁ πρόσειμι . οὕτως δέ ἴσως καί ὁ ἐπίσταμαι περί ὄνομα ὁ δύναμις αὐτός σκοπέω , καί οὐ ἐκπλήσσω εἰ τις πρόσκειμαι γράμμα ἤ μετάκειμαι ἤ ἀφαιρέω , ἤ καί ἐν ἄλλος παντάπασι γράμμα εἰμί ὁ ὁ ὄνομα δύναμις . ὥσπερ ὅς νυνδί λέγω , Ἀστυάναξ τε καί Ἕκτωρ οὐδείς ὁ αὐτός γράμμα ἔχω πλήν ὁ ταῦ , ἀλλά ὅμως αὐτός σημαίνω . καί Ἀρχέπολις γε ὁ μέν γράμμα τίς ἐπικοινωνέω ; δηλόω δέ ὅμως ὁ αὐτός · καί ἄλλος πολύς εἰμί ὅς οὐδείς ἀλλά ἤ βασιλεύς σημαίνω · καί ἄλλος γε αὖ στρατηγός , οἷος Ἄγις καί Πολέμαρχος καί Εὐπόλεμος . καί ἰατρικός γε ἕτερος , Ἰατροκλῆς καί Ἀκεσίμβροτος · καί ἕτερος ἄν ἴσως συχνός εὑρίσκω ὁ μέν συλλαβή καί ὁ γράμμα διαφωνέω , ὁ δέ δύναμις αὐτός φθέγγομαι . φαίνω οὕτως ἤ οὐ ; πάνυ μέν οὖν . ὁ μέν δή κατά φύσις γίγνομαι ὁ αὐτός ἀποδοτέος ὄνομα . πάνυ γε . τίς δέ ὁ παρά φύσις , ὅς ἄν ἐν τέρας εἶδος γίγνομαι ; οἷον ὅταν ἐκ ἀνήρ ἀγαθός καί θεοσεβής ἀσεβής γίγνομαι , ἆρα οὐ ὥσπερ ἐν ὁ ἔμπροσθεν , ἐάν ἵππος βοῦς ἔκγονος τίκτω , οὐ ὁ τίκτω δήπου δέω ὁ ἐπωνυμία ἔχω , ἀλλά ὁ γένος ὅς εἰμί ; πάνυ γε . καί ὁ ἐκ ὁ εὐσεβής ἄρα γίγνομαι ἀσεβής ὁ ὁ γένος ὄνομα ἀποδοτέος . εἰμί οὗτος . οὐ Θεόφιλος , ὡς ἔοικα , οὐδέ Μνησίθεος οὐδέ ὁ τοιοῦτος οὐδείς · ἀλλά ὅτι ἐναντίος οὗτος σημαίνω , ἐάν ὁ ὀρθότης τυγχάνω ὁ ὄνομα . πᾶς γε μάλα , ὦ Σωκράτης . ὥσπερ γε καί ὁ Ὀρέστης , ὦ Ἑρμογένης , κινδυνεύω ὀρθός ἔχω , εἴτε τις τύχη τίθημι αὐτός ὁ ὄνομα εἴτε καί ποιητής τις , ὁ θηριώδης ὁ φύσις καί ὁ ἄγριος αὐτός καί ὁ ὀρεινός ἐνδείκνυμι ὁ ὄνομα .